b'\n_START_ARTICLE_\n\xc3\x85bo Tidning\n_START_PARAGRAPH_\n\xc3\x85bo Tidning oli Turussa vuosina 1882\xe2\x80\x931906 ilmestynyt ruotsinkielinen sanomalehti._NEWLINE_Ruotsinmielinen \xc3\x85bo Tidning perustettiin kielikysymyksess\xc3\xa4 neutraalin \xc3\x85bo Underr\xc3\xa4ttelserin kilpailijaksi. 1880-luvulla sen toimitussihteerin\xc3\xa4 ty\xc3\xb6skenteli kansansivistyspyrint\xc3\xb6j\xc3\xa4 ajanut John Hedberg, joka vaikutti my\xc3\xb6s julkaisuyhti\xc3\xb6n kansanlehden V\xc3\xa4stra Finlandin perustamiseen. Sortovuosina \xc3\x85bo Tidning oli linjaltaan perustuslaillinen ja kes\xc3\xa4ll\xc3\xa4 1901 se oli kaksi kuukautta viranomaisten lakkauttamana. \xc3\x85bo Underr\xc3\xa4ttelserin muututtua ruotsinmielisemm\xc3\xa4ksi lehtien v\xc3\xa4lisest\xc3\xa4 kilpailusta p\xc3\xa4\xc3\xa4tettiin luopua. \xc3\x85bo Tidning lakkasi ilmestym\xc3\xa4st\xc3\xa4 vuoden 1907 alusta ja sen sisarlehdet V\xc3\xa4stra Finland ja Turun Lehti siirtyiv\xc3\xa4t uuden yhti\xc3\xb6n omistukseen._NEWLINE_Aluksi seitsem\xc3\xa4n ja vuonna 1906 kuusi kertaa viikossa ilmestyneen lehden levikki oli 1500 kappaletta vuonna 1900.'